###### J e g y z ő k ö n y v

**Készült:** a Karcag Városi Önkormányzat Képviselő-testületének **2021. augusztus 4-én** megtartott üléséről(**2021/II. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Molnár Pál, Dr. Kanász‑Nagy László, Nagyné László Erzsébet, Dr. Pintér Zoltán, Karcagi‑Nagy Zoltán, Andrási András, Lengyel János, Kozma Dániel képviselők

Sári Kovács Szilvia alpolgármester, Dr. Czap Enikő aljegyző, dr. Kapitány Csilla jogi és gazdasági koordinátor, Dr. Bukács Annamária irodavezető, Karcag TV, Kompanekné Sánta Mária szervezési ügyintéző-jegyzőkönyvvezető, Donkó Gábor informatikus

**Távolmaradt:** Gyurcsek János alpolgármester, Pánti Ildikó képviselő, Rózsa Sándor jegyző

**Szepesi Tibor polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

Van-e további napirendi javaslat?

További napirendi javaslat nem hangzott el.

**Szepesi Tibor polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a zártkertek infrastrukturális fejlesztésére vonatkozó pályázat benyújtására
 | Szepesi Tibor polgármester |
| 1. Javaslat a Karcag, Táncsics körút 15. földszint 1. ajtó alatti helyiség a Karcagi Tankerületi Központ részére történő térítésmentes használatba adásáról szóló 210/2016. (VIII.10.) „kt.” sz. határozat módosítására
 | Szepesi Tibor polgármester |
| 1. Javaslat a Karcag, Dózsa György út 2. 1. em. 2. alatti önkormányzati bérlakás Györfi Imre Gáborné részére történő bérbeadásáról szóló 221/2018. (VI.28.) „kt.” sz. határozat módosítására
 | Szepesi Tibor polgármester |
| 1. Javaslat a Karcag, Kertész J. u. 5. II. lh. 4/13. szám alatti önkormányzati bérlakás Magyar Mónika részére történő bérbeadásáról szóló 163/2014. (VI.26.) „kt.” sz. határozat módosítására
 | Szepesi Tibor polgármester |
| 1. Javaslat a Karcag, Kórház u. 23. fsz. 2. szám alatti önkormányzati bérlakás Bene Erzsébet részére történő bérbeadásáról szóló 164/2014. (VI.26.) „kt.” sz. határozat módosítására
 | Szepesi Tibor polgármester |
| 1. Javaslat a Karcag, Rákóczi utca 39. fsz. 2. ajtószám alatti önkormányzati bérlakás bérbeadására
 | Szepesi Tibor polgármester |
| 1. Javaslat a Karcag, Széchenyi István sugárút 33. szám alatt található 61 m2 alapterületű önkormányzati bérlakás bérbeadására
 | Szepesi Tibor polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**186/2021. (VIII.04.) „kt.” sz. h a t á r o z a t**

**a Karcag Városi Önkormányzat Képviselő-testülete 2021. augusztus 4-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Jegyzője, helyben
3. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Javasolta, hogy az **3-7-ig terjedő** **napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 9 igen szavazat, nemleges szavazat, tartózkodás nem volt.

**187/2021. (VIII.04.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **a 3-7-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Jegyzője, helyben
3. Karcagi Polgármesteri Hivatal, Aljegyzői Iroda, helyben

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a zártkertek infrastrukturális fejlesztésére vonatkozó pályázat benyújtására |

**Szepesi Tibor polgármester:** Gyakorlatilag a mai ülést ezen napirend miatt kellett összehívni, hiszen a pályázat benyújtási határideje szeptember 9., amelynek tartalmaznia kell a képviselő‑testület határozatát.

Az anyag egyértelműen tartalmazza, hogy melyik további utat szeretnék felújítani a pályázati pénzből, természetesen figyelve az előírásra, hogy rendszerben kell dolgozni, a már meglévő fejlesztésekhez kapcsolódnia kell.

Kérdés, hozzászólás van-e?

Kérdés, hozzászólás nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**188/2021. (VIII. 04.) ,,kt.” sz. h a t á r o z a t**

**a zártkertek infrastrukturális fejlesztésére vonatkozó pályázat benyújtásáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. A Karcag Városi Önkormányzat (a továbbiakban: Önkormányzat) pályázatot nyújt be a kizárólagos tulajdonában lévő 2952, 13055, 4552, 4555 és 4556 helyrajzi számú zártkerti utak felújítására és a 13224 helyrajzi számú területen kert vadkerítéssel való bekerítésére 25 millió Ft vissza nem térítendő, 100 %-os támogatási intenzitású támogatás elnyerésére.

1. Az Önkormányzat kinyilatkozza, hogy nyertes pályázat esetén a támogatás összege, maximum 25 millió forint a 2021. évi költségvetési rendelet módosításakor beépítésre kerül a tervezetbe.
2. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2021. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcag Kincse Rendezvényszervező Nonprofit Kft., helyben

|  |  |
| --- | --- |
| **2. napirendi pont:** | Javaslat a Karcag, Táncsics körút 15. földszint 1. ajtó alatti helyiség a Karcagi Tankerületi Központ részére történő térítésmentes használatba adásáról szóló 210/2016. (VIII.10.) „kt.” sz. határozat módosítására |

**Szepesi Tibor polgármester:** A Karcagi Tankerületi Központ használja ezt a jelzett ingatlant. A meglévő szerződés még érvényben van, a hosszabbításáról kell dönteni, melynek időpontja 2024. december 31.

Kérdés, hozzászólás van-e?

**Karcagi Nagy Zoltán képviselő, a Pénzügyi és Fejlesztési Bizottság elnöke:** A képviselő‑testületi ülés előtt a bizottság is ülésezett, ezt a napirendet megtárgyalta, támogatta és a képviselő-testületnek elfogadásra javasolja.

További kérdés, hozzászólás nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**189/2021. (VIII.04.) „kt.” sz. határozat**

**a Karcag, Táncsics körút 15. földszint 1. ajtó alatti helyiség a Karcagi Tankerületi Központ részére történő térítésmentes használatba adásáról szóló 210/2016. (VIII.10.) „kt.” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat vagyonáról és vagyongazdálkodás szabályairól szóló 23/2012. (X. 26.) önkormányzati rendelet 10. § alapján a Karcag, Táncsics körút 15. földszint 1. ajtó alatti helyiség a Karcagi Tankerületi Központ részére történő térítésmentes használatba adásáról szóló 210/2016. (VIII.10.) „kt.” sz. határozatát (továbbiakban: Határozat) az alábbiak szerint módosítja:

1. A Határozat 4. pontjában szereplő „A használat időtartama: 2016. augusztus 18. - 2020. augusztus 17. A használat térítésmentes, tekintettel a nemzeti köznevelésről szóló 2011. évi CXC. törvény 74. § (1) bekezdésére. A helyiséget a használatba vevő kizárólag feladatainak ellátása céljára használhatja.” szövegrész helyébe a „A használat időtartama: 2016. augusztus 18. - 2024. december 31. A használat térítésmentes, tekintettel a nemzeti köznevelésről szóló 2011. évi CXC. törvény 74. § (1) bekezdésére. A helyiséget a használatba vevő kizárólag feladatainak ellátása céljára használhatja.” szövegrész kerül.
2. A Határozat egyéb részei változatlanok maradnak.
3. A Képviselő-testület felhatalmazza a Karcag Városi Önkormányzat Polgármesterét, hogy a használatba adási szerződésmódosítást aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2021. augusztus 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.
7. Karcagi Tankerületi Központ, 5300 Karcag, Horváth Ferenc utca 7. I/6. (Költségvetési, Gazdálkodási és Kistérségi Iroda Gazdálkodási Csoport által)

**Szepesi Tibor polgármester:** Bejelentette, hogy az 3-7-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Szepesi Tibor polgármester:** Bejelentette, hogy a zárt ülés és egyben a napirendek megtárgyalásának a végére értek, a testület nyilvános ülés keretében folytatja munkáját.

Ismertette, hogy legközelebb

**2021. augusztus 19-én (csütörtökön) 10 órai kezdettel**

**ünnepi önkormányzat ülésre kerül sor.**

 Majd munkaterv szerint

**2021. szeptember 30-án (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata a szeptember 30-ai ülésre?

Napirendi javaslat nem hangzott el.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  | **Rózsa Sándor** |
|  | jegyző helyett: |
|  |  |
|  |  |
| **(: Szepesi Tibor :)** | **(: Dr. Czap Enikő :)** |
| polgármester  | aljegyző |